UEFA Super Cup 1972

UEFA Super Cup 1972 var en fotballfinale spilt over to kamper mellom vinneren av Serievinnercupen 1971/72 og Cupvinnercupen 1971/1972 i det som siden ble kalt UEFA Super Cup. Kampen og grunnlaget for formatet ble foreslått av sportsredaktør Anton Witkamp hos den nederlandske avisen De Telegraaf for å avgjøre hvilken klubb som var best i Europa. 

I 1972 gav Witkamp ideen videre til president Jaap van Praag i Ajax Amsterdam, som da var regjerende europacupmester. Denne ble videresendt til UEFA, men avslått av daværende president Artemio Franchi siden den regjerende mesteren i cupvinnercupen var Glasgow Rangers, som nettopp hadde blitt bannlyst i ett år fra europacupspill på grunn av tilskuerbråk.

Finalen mellom Rangers og Ajax ble likevel spilt, men under påskudd av at Rangers feiret 100-årsjubileum, slik at den første supercupen i Europa blir regnet som uoffisiell av UEFA. Den første kampen ble spilt den 16. januar 1973 i Glasgow, mens den andre finalekampen ble spilt den 24. januar i Amsterdam. Ajax vant til slutt 6–3 sammenlagt etter å ha vunnet begge kampene.

Kamp 1

Kamp 2

Referanser

Eksterne lenker 
 RSSSF.com – Super Cup 1972

1972
Fotball i 1973